એલસીબીએ બાતમીને આધારે વલસાડ અને વાપીમાં આવા બોગસ ડોક્ટરોના દવાખાના પર સપાટો બોલાવ્યો હતો. પોલીસને ઘણા દિવસથી જાણકારી મળી હતી કે નાગરિકોના આરોગ્ય સાથે ચેડા કરતા કેટલાક લોકો ઠગ ડોક્ટર બનીને દવાખાના ચલાવી રહ્યા છે. આ લોકોએ મેડિકલ કાઉન્સિલમાં રજિસ્ટ્રેશન પણ કરાવેલું નહોતું. પોલીસના જણાવ્યા અનુસાર આ ડોક્ટર તાવ, ઝાડા, ગુપ્ત રોગની સારવાર કરતા હતા તેમજ કેટલાક કેસમાં તો તેમના દવાખાનામાં દર્દીને બોટલ પણ ચઢાવતા હતા. પોલીસે આ ડોક્ટરોની ધરપકડ કરી ગુનો નોંધીને વધુ તપાસ હાથ ધરી છે.